Pelastustoimen onnettomuuksien ehkäisyn koordinointiryhmän työskentelyraportti 2020-2021

Sisäministeriö Helsinki 2020

Sisältö

1 Taustoitus 5

1.1 Koordinointiryhmän tehtävät 5

1.2 Koordinointiryhmän kokoonpano 6

1.3 Koordinointiryhmän kokoontumiset 6

1.4 Raportin päivittäminen 7

2 Onnettomuuksien ehkäisyn toimintaohjelman koordinointi ja edistäminen 8

2.1 Ihmisten arjen turvallisuuden toimintakyky vahvistuu 9

2.2 Toimintakyvyltään rajoittuneiden henkilöiden palokuolemat sekä tapaturmat kääntyvät laskuun vuoteen 2024 mennessä 10

2.3 Eri väestöryhmät kattavat pelastuslaitosten sähköiset palvelut ovat käytössä vuoteen 2022 mennessä 11

2.4 Yhteistyö onnettomuuksien ehkäisemiseksi lisääntyy 12

2.4.1 Yhteistyö lisääntyy etsivän työn toimijoiden kanssa 12

2.4.2 Koteihin palveluita tuottavat tahot ovat turvallisuuden aktiivisia edistäjiä vuoteen 2025 mennessä 13

2.4.3 Järjestöjen hyödyntäminen onnettomuuksien ehkäisyssä on tavoitteellista 14

2.4.4 Teollisuuden ja elinkeinoelämän strateginen kumppanuusmalli on luotu vuoteen 2023 mennessä 14

3 Turvallisuuden ilmiöiden tunnistaminen ja niihin reagointi 16

4 Vuoropuhelun edistäminen 18

5 Koordinointiryhmän viestintä 19

5.1 Tavoitekohtaiset kohderyhmät ja pääviestit 19

5.2 Viestintäkanavat 20

5.3 Sisäinen viestintä 21

Liite 1: kaikki seurattavat vaikuttavuustavoitteet 22

# Taustoitus

Pelastustoimen uudistushankkeen esityksen pohjalta on tuotettu sisäministeriön asettaman hankkeen (1.2.2019-31.7.2019) avulla pelastustoimen onnettomuuksien ehkäisyn toimintaohjelma. Ohjelma on tahdonilmaisu pelastustoimen onnettomuuksien ehkäisyn tavoitteiksi. Niiden avulla pelastustoimella on mahdollisuus puhaltaa yhteen hiileen yhteiskunnallisesti vaikuttavamman työn aikaansaamiseksi ja kohdistaa voimavaroja yhteiseen suuntaan.

Pelastustoimen onnettomuuksien ehkäisyn toimintaohjelma otettiin käyttöön 1.1.2020. Ohjelman käytäntöön saattamisessa tehdään verkostomaista työtä ja ohjelmaa pidetään säännöllisesti esillä. Käytäntöön saattamisessa tehdään laajaa yhteistyötä eri pelastustoimen sidosryhmien kanssa. Toimintaohjelman toteuttamisen ohjaamiseksi ja seuraamiseksi on asetettu koordinointiryhmä, jonka toimintaa tämän asiakirjan on tarkoitus ohjata.

Koordinaatioryhmän toiminta keskittyy toimintaohjelmassa tunnistettujen vaikuttavuustavoitteiden toteutumisen edistämiseen ja seurantaan. Tämän raportin tarkoitus on toimia työn tukena ja täydentää osaltaan erillistä työsuunnitelmaa (liite x). Raportin sisältö on elävä ja sitä muokataan sekä täydennetään tarpeen mukaan.

## Koordinointiryhmän tehtävät

* Koordinoida ja edistää onnettomuuksien ehkäisyn toimintaohjelman toteutumista
* Tunnistaa laajoja arjen turvallisuusilmiöitä ja tarvittaessa reagoida niihin tekemällä esityksiä tarvittavista yhteisistä toimista
* Tarkentaa tarvittaessa yhteisiä tavoitteita vuorovaikutuksessa pelastusalan toimijoiden kanssa
* Käydä vuoropuhelua asiakkaiden ja pelastustoimen onnettomuuksien ehkäisytyön kannalta tärkeiden kansallisten sidosryhmien kanssa

## Koordinointiryhmän kokoonpano

Koordinaatioryhmän toimikausi on 1.1.2020 - 31.12.2021. Kokoonpano on esitelty alla. Toimikauden lopussa tarkastellaan koordinointiryhmän jatko ja kokoonpano. Kokoonpanoon voidaan tehdä tarvittaessa muutoksia organisaatioiden edustajien vaihtuessa.

Jari Lepistö, pelastusylitarkastaja, sisäministeriö, puheenjohtaja

Kirsi Rajaniemi, neuvotteleva virkamies, sisäministeriö

Jaana Rajakko, yli-insinööri, sisäministeriö

Jarkko Häyrinen, erityisasiantuntija, sisäministeriö, vpj ja sihteeri

Veli-Pekka Hautamäki, pelastusylitarkastaja, sisäministeriö

Jaakko Joentakanen, erikoissuunnittelija, sisäministeriö

Kai Horelli, pelastusylitarkastaja, Itä-Suomen aluehallintovirasto

Varalla: Mira Leinonen, pelastusylitarkastaja, Etelä-Suomen aluehallintovirasto

Marjukka Koskela, viestintäpäällikkö, Hätäkeskuslaitos

Jani Jämsä, vanhempi opettaja, Pelastusopisto

Varalla: Ismo Kärkkäinen, vanhempi opettaja, Pelastusopisto

Harri Pyyhtiä, riskienhallintapäällikkö, Jokilaaksojen pelastuslaitos

Varalla: Tomi Honkakunnas, riskienhallintapäällikkö, Oulu-Koillismaan pelastuslaitos

Tuomas Pälviä, riskienhallintapäällikkö, Länsi-Uudenmaan pelastuslaitos

Varalla: Pekka Itkonen, pelastuspäällikkö, Helsingin pelastuslaitos

Mika Viljanen, pelastuspäällikkö, Varsinais-Suomen pelastuslaitos

Varalla: Jani Kanerva, riskienhallintapäällikkö, Etelä-Karjalan pelastuslaitos

Tomi Timonen, koulutusjohtaja, Suomen Palopäällystöliitto

Varalla: Mikko Poutala, koulutuspäällikkö, Suomen Palopäällystöliitto

Kari Telaranta, johtava asiantuntija, Suomen pelastusalan keskusjärjestö

Varalla: Tuula Kekki, tutkimuspäällikkö, Suomen pelastusalan keskusjärjestö

## Koordinointiryhmän kokoontumiset

Koordinointiryhmä kokoontuu noin neljä kertaa vuodessa livenä ja tarvittaessa videoneuvotteluin. Toiminta pidetään mahdollisimman avoimena. Viestintä on kuvattuna omassa luvussa myöhemmin. Live -kokouksia voidaan järjestää Helsingin lisäksi myös muuallakin, kuten edustettujen organisaatioiden kotipaikkakunnilla. Kukin taho kustantaa kokouksiin liittyvät matkakulut.

Tarvittaessa koordinointiryhmä kutsuu asiantuntijoita kuultavakseen ja järjestää keskustelutilaisuuksia ajankohtaisista aiheista. Pyrkimyksenä on järjestää vuosittain sidosryhmäseminaari, jossa syvennytään yhteiseen kehittämiseen.

## Raportin päivittäminen

Tätä asiakirjaa päivitetään jatkuvasti mukaillen työsuunnitelmaa, kun vaikuttavuustavoitteiden toteutumisen tilanne ja suoritetut toimenpiteet sitä edellyttävät. Asiakirja toimii koordinointiryhmän työn tukena, sekä toimintaohjelman käyttöönoton ja toteutumisen seurantatyökaluna.

# Onnettomuuksien ehkäisyn toimintaohjelman koordinointi ja edistäminen

Vaikuttavuustavoitteiden toteuttamisen koordinoinnissa ja seurannassa tulee huomioida alueelliset erot. Pelastuslaitosten ja muiden pelastustoimialan toimijoiden havainnot sekä toimintatavat voivat poiketa koordinointioryhmän näkemyksistä. Onnettomuuksien ehkäisyn työtä pyritään tekemään työtä vaikuttavuustavoitteiden edistämiseksi niiden painotusten mukaisesti, mitkä kukin pelastuslaitos tai muu toimija katsoo parhaaksi oman toimintaympäristön ja riskianalyysien perusteella.

**Koordinointiryhmä valitsi työnsä aluksi aktiivisemmin seurattavat vaikuttavuustavoitteet**. Tavoitteisiin liittyviä toimia seurataan tässä luvussa.

Muiden vaikuttavuustavoitteiden seurannassa käytetään kevyempää menettelyä. Näiden tavoitteiden osalta seuranta on todennettavissa liitteenä olevan taulukon avulla (liite 1). Tarvittaessa tarkempi seuranta näiden tavoitteiden osalta toteutetaan erillisellä dokumentilla.

Aktiivisemman seurannan kohteeksi valittujen tavoitteiden perustelut ovat seuraavat:

***Ihmisten arjen turvallisuuden toimintakyky vahvistuu***  
Erityisesti korona-aikana ihmisten valmiuksia on ja toimintakykyisyyttä on koeteltu. Turvallisuus on valtioneuvoston osoittamien velvoitteiden ja suositusten johdosta ollut ihmisten arjessa näkyvämmässä roolissa. Samalla on tullut esille ilmeiset kehittämistarpeet ihmisten turvallisuuden hallinnan valmiuksien kehittämiseksi.

***Toimintakyvyltään rajoittuneiden henkilöiden palokuolemat sekä tapaturmat kääntyvät laskuun vuoteen 2024 mennessä***  
Tapaturma- ja palokuolemakehitystä on seurattu kansallisella tasolla jo pitkään. Palokuolemissa ja tapaturmissa on painotusta tavoitteessa asetettuihin kohderyhmiin. Henkilövahinkojen vähentämiseen liittyviä toimenpiteitä on pohdittu sosiaali- ja terveysministeriön vetämässä tapaturmien ehkäisyn koordinointiryhmässä. 2020 aikana laaditaan uusi tapaturmien ehkäisyn toimintaohjelma 2021-2013, jossa tavoitteena on tapaturmien kääntäminen laskuun. Tässä myös pelastustoimialan tavoite tukee hyvin yleistä tahtotilaa.

***Eri väestöryhmät kattavat pelastuslaitosten sähköiset palvelut ovat käytössä vuoteen 2022 mennessä***  
Pelastustoimiala kulkee sähköisten palveluiden kehityksessä jälkijunassa verrattuna muihin julkisiin sektoreihin ja turvallisuusalan toimijoihin. Toimialan palveluissa on iso paine kehittää ympärivuorokautista saavutettavuutta. Palvelut on kehitettävä asiakaslähtöisesti, jotta sähköisillä järjestelmillä saadaan aikaiseksi mahdollisimman suuri hyöty niiden käyttäjille. Koordinointiryhmän tehtävänä on erityisesti edistää tätä näkökulmaa järjestelmien kehittämisessä.

***Yhteistyö onnettomuuksien ehkäisemiseksi lisääntyy***  
Onnettomuuksien ehkäisyn vaikuttavuuden maksimoiminen vaatii sitä, että turvallisuuteen liittyviä asioita edistetään luontaisten sidosryhmien kautta. Tähän kuuluu osaltaan eri sidosryhmien tunnistaminen. Pelastuslaki velvoittaa yhteistyöhön onnettomuuksien ehkäisemiseksi ja vaatii muutoinkin selkeästi suuremman huomion. Sidosryhmät muodostavat selkärangan yhteiselle toiminnalle ja laajemmalle asioiden edistämiselle.

Seuraavissa alaluvuissa esitellään kärkiteemoiksi priorisoidut vaikuttavuustavoitteet alatavoitteineen, niiden toteutumiseksi jo tehdyt toimenpiteet sekä koordinointiryhmän näkemys mahdollisista tavoitteiden toteutumista edesauttavista toimista jatkossa. Lisäksi ilmoitetaan kunkin tavoitteen toteutumisen tila (**Lähtökuopissa**/**Pyörät pyörii, mutta vaatii huomattavasti tukea ja aikaa**/**etenee kohti tavoitetta**).

Aktiivisemmin seurattavia vaikuttavuustavoitteita on päätasolla neljä ja joissain on lisäksi alatavoitteita. Näitä koordinointiryhmän priorisoimat tavoitteet ovat erityisen huomion kohteita, joiden toteutumista seurataan jokaisessa ryhmän kokouksessa.

Mittareissa vihreällä on kuvattu ne, jotka ovat käytössä ja punaisella ne, jotka ovat valmisteilla tai idea-asteella.

## Ihmisten arjen turvallisuuden toimintakyky vahvistuu

**Tavoitteen tila:** **Pyörät pyörii, mutta vaatii huomattavasti tukea ja aikaa**

**Tunnistetut ja seurattavat mittarit:**

* Turvassa 2019 (SPEK)
* Pelastusasenteet 2020 (Pelastusopisto; syksy)
* Sisäisen turvallisuuden kartoitukset

**Kehitettävät / kokeiltavat / arvioitavat mittarit:**

**Toteutuksessa olevat ja tehdyt toimenpiteet:**

* Huomioidaan eri ministeriöiden välisissä keskusteluissa ja lausunnoissa. Vaikuttamista tehdään esimerkiksi hankkeiden ohjausryhmien kautta.
* Pelastusala ja laitokset pyrkivät kaikella toiminnallaan lisäämään ihmisten arjen turvallisuutta ja toimintakykyä omien riskien arviointiin ja hallintaan. Asiaa edistetään alueellisesti ja paikallisesti.
* Erityisryhmien asumisturvallisuusverkosto ja osallistava turvallisuus maahanmuuttajille -hanke auttavat eri väestöryhmien tarpeiden hahmottamisessa

**Seuraavat koordinointiryhmän askeleet:**

* Monikulttuurisuuden haasteisiin pureutuminen.
* Yhteiskunnan laajasta muutoksesta aiheutuvien asiakastarpeiden laajempi ymmärrys ja juurisyiden tunnistaminen.
* Vaikuttavuusindikaattoreiden pohdinta.
* Osallistava turvallisuus -konseptin potentiaalin hyödyntäminen

**Esitykset jatkotoimista:**

**Tunnistetut sidosryhmät:**

## Toimintakyvyltään rajoittuneiden henkilöiden palokuolemat sekä tapaturmat kääntyvät laskuun vuoteen 2024 mennessä

**Tavoitteen tila:** **Pyörät pyörii, mutta vaatii huomattavasti tukea ja aikaa**

**Tunnistetut ja seurattavat mittarit:**

* Paloriski-ilmoitusten määrä koko Suomessa/alueilla
* Paloriski-ilmoitusten perusteella tehtyjen toimenpiteiden määrä kohderyhmässä
* Palontutkinnan tulokset 🡪 juurisyiden, olosuhteiden jne. tunnistaminen
* Palokuolemat kohderyhmässä
* Alueelliset tapaturmaraportit
* EVAC -mittari

**Kehitettävät / kokeiltavat / arvioitavat mittarit:**

* Poistumisturvallisuuden kannalta hyväksyttävällä tasolla olevat kohteet
* RAI-mittaristo, (STM/THL)
* Kuntien kotihoidon arviot kohderyhmän riskeistä (KAT)

**Toteutuksessa olevat ja tehdyt toimenpiteet:**

* Erityisryhmien asumisen paloturvallisuuden huomioiminen säädösvalmistelussa, lausunnoissa sekä osallistumisessa erilaisiin hankkeisiin ja verkostojen toimintaan.
* Paloriskiasuntojen ilmoituskäytäntökoulutukset. Paloriski-ilmoitusten perusteella tehtävät palotarkastukset ovat avainasemassa.
* Viestinnässä panostetaan kohderyhmälähtöiseen kehittämiseen.
* Paloturvallisuusviikon teemana 2020 iäkkäät ja heidän kanssaan tekemisissä olevat

**Seuraavat koordinointiryhmän askeleet:**

* Vaikuttavuusindikaattoreiden pohdinta.
* Kokonaiskuvan luominen hahmottamalla Pelastustoimea koskevat ilmiöt ja niiden hallinnan edellytykset.
* Koordinointiryhmä osaltaan vahvistamassa yhteistä sitoutumista Paloturvallisuusviikon aikaiseen viestintään?

**Esitykset jatkotoimista:**

**Tunnistetut sidosryhmät:**

## Eri väestöryhmät kattavat pelastuslaitosten sähköiset palvelut ovat käytössä vuoteen 2022 mennessä

**Tavoitteen tila:** **Lähtökuopissa**

**Tunnistetut ja seurattavat mittarit:**

**Kehitettävät / kokeiltavat / arvioitavat mittarit:**

**Toteutuksessa olevat ja tehdyt toimenpiteet:**

* Tavoite pyritään ottamaan huomioon sisäministeriön OE-tietojärjestelmähankkeessa.

**Seuraavat koordinointiryhmän askeleet:**

* Kentällä ja kumppanuusverkostossa tulee tehdä aktiivisia päätöksiä sähköisten palvelujen käyttöön liittyen. Koordinointiryhmä voisi koordinoida yhteistä tekemistä käyttöönoton ja sisältöjen suhteen.
* Onnettomuuksien ehkäisyn ICT-palvelukokonaisuutta tulee edistää siten, että järjestelmä palvelee niin asiakasta, kuin pelastustoimeakin. Vaatii loppukäyttäjän ja kehittähän välistä tiivistä yhteistyötä.

**Esitykset jatkotoimista:**

**Tunnistetut sidosryhmät:**

## Yhteistyö onnettomuuksien ehkäisemiseksi lisääntyy

**Tavoitteen tila:** **Pyörät pyörii, mutta vaatii huomattavasti tukea ja aikaa**

**Tunnistetut ja seurattavat mittarit:**

**Kehitettävät / kokeiltavat / arvioitavat mittarit:**

**Toteutuksessa olevat ja tehdyt toimenpiteet:**

* Laaja yhteistyö säädösvalmistelun ja valtakunnallisten ohjelmien valmistelun yhteydessä.
* Tavoite etenee erityisesti viranomaisyhteistyön osalta, mutta järjestöyhteistyön osalta kehitettävää.
* Alueellisia ja valtakunnallisia hankkeita laajassa yhteistyössä.
* SPEK on osaltaan monipuolistanut järjestöyhteistyötä ja sidosryhmien hyödyntämistä

**Seuraavat koordinointiryhmän askeleet:**

* Seurantamekanismin järjestäminen.
* Luotava yhteiset toimintamallit, jotka sitten otetaan yhteisesti käyttöön. Ryhmä koordinoi toimintamalleja.
* Muutokseen kannustamiseksi tarvitaan nykyistä laajempaa ymmärrystä ja tutkimustietoa siitä, miksi ja millä keinoin yhteistyö on pelastustoimessa/sidosryhmien keskuudessa kannattavaa.
* Naapuriapuun aktivoitunut neljäs sektori tulisi ottaa tehokkaampaan hyötykäyttöön erityistä tukea tarvitsevien arjen turvallisuuden kehittämiseksi yhteisin toimenpitein.

**Esitykset jatkotoimista:**

**Tunnistetut sidosryhmät:**

### Yhteistyö lisääntyy etsivän työn toimijoiden kanssa

**Tavoitteen tila: Lähtökuopissa**

**Tunnistetut ja seurattavat mittarit:**

**Kehitettävät / kokeiltavat / arvioitavat mittarit:**

**Toteutuksessa olevat ja tehdyt toimenpiteet:**

* Niveltyy osaksi järjestöyhteistyön kehittämistä.
* Toimitetaan erillinen raportti SM:n kansallisen turvallisuuden yhteistoimintamalliin (SPEK). Tässä työssä mukana myös etsivän työn toimijoita.

**Seuraavat koordinointiryhmän askeleet:**

* Luotava yhteiset toimintamallit, joiden koordinoinnissa tällä ryhmällä on tärkeä rooli.
* Keskustelu koordinaatioryhmän kanssa, kun ikääntyneiden asumisturvallisuuden ja avunsaannin hätätilanteissa toimenpidesuositukset on saatu valmiiksi.

**Esitykset jatkotoimista:**

**Tunnistetut sidosryhmät:**

### Koteihin palveluita tuottavat tahot ovat turvallisuuden aktiivisia edistäjiä vuoteen 2025 mennessä

**Tavoitteen tila: Pyörät pyörii, mutta vaatii huomattavasti tukea ja aikaa**

**Tunnistetut ja seurattavat mittarit:**

**Kehitettävät / kokeiltavat / arvioitavat mittarit:**

**Toteutuksessa olevat ja tehdyt toimenpiteet:**

* Pelastuslaitosten kehittämishankkeissa on tähän tavoitteeseen liittyviä liittymäpintoja (esim. KAT, EVAC jne.).
* Paloriskiasuntojen ilmoituskäytäntökoulutuksia viedään vahvasti toimijoille, jotka vierailevat työnsä puolesta ihmisten kodeissa.

**Seuraavat koordinointiryhmän askeleet:**

* Koordinointiryhmä voisi edistää paloriski-ilmoituksen toteutumisen seurantaa ja kehittämistä.
* Luotava yhteiset toimintamallit, jotka sitten otetaan yhteisesti käyttöön. Ryhmä koordinoi toimintamalleja.
* Edellyttää paikallista toimijuutta, pelastuslaitoksilla voisi olla uskottavina paikallisina turvallisuusviranomaisina tässä paljonkin vaikutusvaltaa.

**Esitykset jatkotoimista:**

**Tunnistetut sidosryhmät:**

* Sosiaali- ja terveystoimialojen toimijat

### Järjestöjen hyödyntäminen onnettomuuksien ehkäisyssä on tavoitteellista

**Tavoitteen tila: Lähtökuopissa**

**Tunnistetut ja seurattavat mittarit:**

**Kehitettävät / kokeiltavat / arvioitavat mittarit:**

**Toteutuksessa olevat ja tehdyt toimenpiteet:**

* Järjestösektorin edustajien kanssa on käyty alustavia keskusteluja. Näkökulma on toistaiseksi ollut maakunnan siviilivalmiuden ja turvallisuuden kehittäminen.
* Mahdollinen STEA-rahoitteinen hanke käynnistyy yhteiskehittämisen pohjalta. Keskusteltu esimerkiksi omaishoitajien tai vammaisten henkilöiden avustajien turvallisuusvalmiuksien tehostamisesta.

**Seuraavat koordinointiryhmän askeleet:**

* Järjestöfoorumeiden suunnittelu. Tarkoitus on järjestää säännöllisesti järjestöpooleja, joissa käydään kansallisen tason keskusteluja yhteisistä sanomista ja keinosta onnettomuuksien ehkäisyyn. Eri toimijoiden yhdenvertainen huomiointi on tärkeää.
* Luotava yhteiset toimintamallit, jotka sitten otetaan yhteisesti käyttöön. Ryhmä koordinoi toimintamalleja.
* Koordinaatioryhmä voisi pohtia yhdessä keinoja yhteisen tekemisen vahvistamiseksi, kun on kyse sidosryhmistä, joille turvallisuus ei ole ”ydinbisnes”.

**Esitykset jatkotoimista:**

**Tunnistetut sidosryhmät:**

* SPEK

### Teollisuuden ja elinkeinoelämän strateginen kumppanuusmalli on luotu vuoteen 2023 mennessä

**Tavoitteen tila: Lähtökuopissa**

**Tunnistetut ja seurattavat mittarit:**

**Kehitettävät / kokeiltavat / arvioitavat mittarit:**

**Toteutuksessa olevat ja tehdyt toimenpiteet:**

* EK:n kanssa on käyty alustavia keskusteluja. Vuoden 2020 syksyllä kutsutaan koolle keskeisimpien elinkeinoelämän asioita edistävien järjestöjen edustajia.
* SM mukana Turvallisuuskumppanit-mallin ohjaustyössä, jossa tavoitteena on ollut lisätä elinkeinoelämän ja ammattikoulujen yhteistyötä turvallisuusopetuksen mahdollistamisessa.

**Seuraavat koordinointiryhmän askeleet:**

* Elinkeinoelämän edustajien tapaamisen agendan suunnittelu. TURPA:n roolia kumppanuusmallin kehittämisessä tulee pohtia.
* Luotava yhteiset toimintamallit, jotka sitten otetaan yhteisesti käyttöön. Ryhmä koordinoi toimintamalleja.
* Strateginen kumppanuusmalli voisi tarkoittaa myös yhteistä tiedontuotantoja ja yhteisiä hankkeita turvallisuuden parantamiseksi?

**Esitykset jatkotoimista:**

**Tunnistetut sidosryhmät:**

* Elinkeinoelämän keskusliitto
* Kaupan liitto
* Keskuskauppakamari

# Turvallisuuden ilmiöiden tunnistaminen ja niihin reagointi

Koordinointiryhmä ylläpitää tilannekuvaa ajankohtaisista turvallisuuden ilmiöistä ja nostaa niitä esiin alan keskustelussa. Lähtökohtana on toimintaohjelman laadintahankkeessa yhdessä tunnistetut turvallisuuteen liittyvät ilmiöt, joita pyritään ottamaan haltuun ohjelmassa niin ikään laadittujen vaikuttavuustavoitteiden kautta.

Tunnistetut ilmiöt elävät ajassa ja niitä päivitetään sitä mukaan, kun koordinointiryhmässä nähdään tarpeelliseksi. Turvallisuuden ilmiöt otetaan huomioon vaikuttavuustavoitteiden muotoilussa ja niiden seurannan painopisteissä. Toimintaohjelman laadintahankkeen aikana tunnistetut ilmiöt ovat:

Koordinointiryhmä käy jokaisessa kokouksessaan läpi ajankohtaiset ilmiöt ja tapahtumat, joilla on pelastustoimen onnettomuuksien ehkäisyn kannalta laajempaa merkitystä. Tarvittaessa koordinointiryhmä voi reagoida kannan muodostuksella tai yhteisellä esityksellä tapahtumaan tai ilmiöön.

**Toimintaohjelman tavoitteiden muodostaminen**

Toimintaohjelman vaikuttavuustavoitteiden pohjalta muodostuvia toimialan yhteisiä tavoitteita pyritään jatkuvasti arvioimaan ja altistamaan keskustelulle. Tarkoituksena on ylläpitää tilannekuvaa ajankohtaisista tavoitteista ja suuntaviivoista, joita kohti yhteisellä työllä edetään.

Vaikuttavuustavoitteiden muotoilu ja priorisointi elävät ajassa ja niitä päivitetään tarvittaessa. Mikäli jokin ilmiö nostaa voimakkaammin päätään, koordinointiryhmä määrittää sen pohjalta tavoitteet pelastustoimen onnettomuuksien ehkäisytyöhön. Yhteiset tavoitteet sanoittuvat toimintaohjelman vaikuttavuustavoitteiksi. Vaikuttavuustavoitteiden uudistamisessa koordinointiryhmä tekee esityksen pelastusosaston johtoryhmälle. Hyväksynnän jälkeen tavoitte saatetaan käytäntöön esimerkiksi eri verkostojen kautta.

# Vuoropuhelun edistäminen

Koordinointiryhmä pyrkii edistämään pelastustoimen sisäistä sekä sidosryhmien ja asiakkaiden kanssa käytävää keskustelua. Tavoitteena on, että toimintaohjelmaa toteutetaan pelastustoimessa yhteisymmärryksessä ja yhteisin askelmerkein. Toteutuksessa on alueittain erilaisia painotuksia johtuen toimintaympäristön riskeistä.

Pelastuslaitosten kumppanuusverkosto on läheinen foorumi, jonka kanssa koordinointiryhmä kommunikoi mahdollisimman tiiviisti. Toisaalta ryhmässä käsitellään kumppanuusverkostossa esiin nousevia ajankohtaisia puheenaiheita ja yhteisten toimintatapojen kehittämiseen liittyviä huomioita ja ehdotuksia.

Koordinointiryhmä pyrkii osaltaan edistämään myös asiakkaiden kanssa käytävää vuoropuhelua ja kannustamaan alan toimijoita osallistavaan toimintaan. Tässä hyödynnetään sosiaalista mediaa sekä pelastuslaitosten keräämää informaatiota asiakkaiden ajatuksista. Ihmiset ovat toimintaohjelman keskiössä. Ihmisten osaamista pyritään monitoroimaan erilaisin menetelmin kuten pelastusasenteet kyselyllä. Saatuja tuloksia hyödynnetään monipuolisesti tavoitteiden painotuksissa ja edistämisessä.

Vuosittain järjestetään sidosryhmäfoorumi, jossa käydään tarpeellista vuorovaikutusta pelastustoimen onnettomuuksien ehkäisytyön tavoitteista. Foorumeissa pyritään löytämään myös askelmerkit yhteiselle poikkihallinnolliselle työlle. Sidosryhmäfoorumeihin kutsutaan eri viranomaisten ja järjestöjen edustajia sekä laajasti pelastustoimen väkeä. Foorumit teemoitetaan, jolloin niihin saadaan luotua tarvittavaa ryhtiä ja selkeämpi tahtotila.

Luvussa 6 on määritelty koordinointiryhmän viestinnän linjauksia, joita pyritään tuomaan esiin vuorovaikutuksessa sidosryhmien sekä asiakkaiden kanssa.

# Koordinointiryhmän viestintä

Onnettomuuksien ehkäisyn koordinaatioryhmän viestinnän visio on*: pelastustoimen onnettomuuksien ehkäisyä kehitetään avoimesti ja yhdessä asiaan liittyvien tahojen kanssa*. Pelastustoimen onnettomuuksien ehkäisyn koordinointiryhmän työ pidetään mahdollisimman avoimena.

## Tavoitekohtaiset kohderyhmät ja pääviestit

Jokainen ryhmän jäsen viestii osaltaan koordinointiryhmän käsitellyistä teemoista kentälle ja sidosryhmille. Kokouksissa käsiteltävistä aiheista sovitaan tarvittaessa erikseen, kuinka niistä viestitään ja mille kohderyhmälle. Viestinnässä huomioidaan myös onnettomuuksien ehkäisyyn liittyvien teemojen yleinen näkyvyys ja julkikuva sekä oikeellisen asiatiedon korostaminen.

Alla olevassa taulukossa (taulukko 1) on kuvattu koordinointiryhmän pääviestit ja asiakasryhmät luokiteltuna koordinointiryhmän prioirisoimien vaikuttavuustavoitteiden mukaisesti. Taulukko elää ajassa ja esimerkiksi kohderyhmiä voidaan lisätä ja tarkentaa tarvittaessa.

Taulukko 1: Vaikuttavuustavoitteisiin liittyävät pääviestit ja kohderyhmät

|  |  |
| --- | --- |
| **Ihmisten arjen turvallisuuden toimintakyky vahvistuu** | **Viesti asiakkaille:** *Pelastustoimi tukee osaamisesi kehittymistä*  **Viesti sidosryhmille:** *Turvallisuuden omistajuus kuuluu jokaiselle / Määräilykulttuurista palvelukulttuuriin*  **Kohderyhmä:** Kaikki ihmiset |
| **Toimintakyvyltään rajoittuneiden henkilöiden palokuolemat sekä tapaturmat kääntyvät laskuun vuoteen 2024 mennessä** | **Viesti asiakkaille:** *Aktiivinen ja osaava ihminen*  **Viesti sidosryhmille:** *Nostetaan juurisyyt esiin ja tartutaan niihin / Turvallisuuden omistajuutta ihmiselle / Toimintakyvyttömyyden parempi huomioiminen suunnittelussa ja toteutuksessa.*  **Kohderyhmä:** Vammaiset ja vanhukset sekä heidän lähimmät tukiverkostot |
| **Eri väestöryhmät kattavat pelastuslaitosten sähköiset palvelut ovat käytössä vuoteen 2022 mennessä** | **Viesti asiakkaille:***Pelastustoimi on saavutettavissa myös sähköisesti*  **Viesti sidosryhmille:** *Keihäänkärkinä helppokäyttöisyys, asiakaslähtöisyys ja kehittymiskyky*  **Kohderyhmä:** Sovelluskehittäjät |
| **Yhteistyö onnettomuuksien ehkäisemiseksi lisääntyy** | **Viesti asiakkaille:** *Osallistava ja keskusteleva pelastustoimi*  **Viesti sidosryhmille:** *Yhteisellä työllä kohti lopullista voittoa*  **Kohderyhmä:** Järjestöt, ministeriöt, muut viranomaiset, pelastustoimen toimijat |

## Viestintäkanavat

Koordinointiryhmän kokouksista laaditaan muistiot, jotka jaetaan tiedoksi sisäministeriön pelastusosaston johtoryhmälle ja pelastustoimialan toimijoille.

Osa virallisemmista asioista, kuten koordinointiryhmän antamat esitykset ja suositukset, pyritään välittämään asianosaisille tahoille sähköpostitse.

Ryhmän toimintaan liittyvät suunnitelmat ja työn eri vaiheet voidaan viestiä sosiaalisen median kanavien kautta. Tällöin käytetään tunnuksena **#onnehkäryhmä**. Pääsääntöisesti some-kanavista käytetään twitteriä ja facebookia.

Koordinointiryhmän jäsenet voivat kirjoittaa blogeja ajankohtaisten aiheiden tiimoilta. Blogit julkaistaan pelastustoimi.fi -verkkosivuilla sekä tarvittaessa muuallakin.

Koordinointiryhmän julkaisualustana käytetään valtioneuvoston hankeikkunaa, johon kootaan julkiseen levitykseen tarkoitettu materiaali. Hankeikkuna löytyy osoitteesta: [xxxx](https://intermin.fi/hankkeet/hankesivu?tunnus=SM044:00/2019)

Viestinnässä voidaan tarvittaessa hyödyntää mediaa, tapahtumia ja videosisältöjä.

## Sisäinen viestintä

Onnettomuuksien ehkäisyn koordinointiryhmälle on luotu oma Tuovi -työalusta sisainenturvallisuus.fi -portaaliin. Työalustalla käydään ryhmän sisäistä keskustelua ja sinne tallennetaan koordinontiryhmän tuotokset. Työalusta on tarkoitettu koordinointiryhmän varsinaisille ja varajäsenille. Puheenjohtaja ja sihteeri ylläpitävät alustan sisältöä. Sähköpostin käyttö tukee osaltaan ryhmän sisäistä viestintää.

# Liite 1: kaikki seurattavat vaikuttavuustavoitteet

|  |  |  |  |  |
| --- | --- | --- | --- | --- |
| **Vaikuttavuustavoite** | **Toteutumisen tila** | **Koordinointiryhmän toimet tavoitteen edistämiseksi** | **Keskeisimmät toimijat ja aktivoitavat tahot** | **Esimerkkejä seurattavista mittareista** |
| **1. Ihmisten arjen turvallisuuden toimintakyky vahvistuu** |  | *Vaikuttavuusindikaattoreiden pohdinta* | *Pelastuslaitokset*  *SPEK* | *Turvassa 2019 (SPEK)* |
| 2. Lasten ja nuorten turvallisuuspääoma kasvaa |  | *Vaikuttavuusindikaattoreiden pohdinta* | *MLL*  *SPEK* | *Tilaisuuksien ja kampanjoiden aktiivisuus (Pronto)* |
| 2.1. Jokainen lapsi ja nuori tavoitetaan vähintään 4 kertaa 25 v. mennessä |  | *Selkeän valtakunnallisen tavoitteen muotoilu*  *Seurantamekanismin pohdinta* | *OAJ*  *Pelastuslaitokset* | *Lapsi ja nuorisokohderyhmien tavoittaminen (Pronto)* |
| 2.2. Lasten ja nuorten tavoittamisessa hyödynnetään monipuolisia keinoja |  | *Yhteisen aineiston ja some-strategian pohdinta* | *TUVI-tehonyrkki* | *Julkaisujen huomio ja reaktiot: tykkäykset, jaot jne.* |
| **3. Toimintakyvyltään rajoittuneiden henkilöiden palokuolemat sekä tapaturmat kääntyvät laskuun vuoteen 2024 mennessä** |  | *Vaikuttavuusindikaattoreiden pohdinta*  *Pelastustoimea koskevien ilmiöiden kokonaiskuvan hahmottaminen* | *Pelastuslaitokset*  *Vanhustyön keskusliitto* | *Palokuolemat kohderyhmässä*  *Paloriski-ilmoitusten määrä* |
| **4. Eri väestöryhmät kattavat pelastuslaitosten sähköiset palvelut ovat käytössä vuoteen 2022 mennessä** |  | *OE-tietojärjestelmän asiakaslähtöisyyden varmistaminen* | *Pelastuslaitokset*  *Sisäministeriö* |  |
| **5. Yhteistyö onnettomuuksien ehkäisemiseksi lisääntyy** |  | *Seurantamekanismin pohtiminen* | *Kumppanuusverkosto*  *Sisäministeriö* |  |
| 5.1. Yhteistyö lisääntyy etsivän työn toimijoiden kanssa |  | *Yhteisten toimintamallien kehittäminen ja koordinointi* | *Etsivän työn toimijat* |  |
| 5.2. Koteihin palveluita tuottavat tahot ovat turvallisuuden aktiivisia edistäjiä vuoteen 2025 mennessä |  | *Toimintamallien kehittäminen ja koordinointi*  *Paloriski-ilmoitusten seuranta ja kehittäminen* | *Sote-toimijat* |  |
| 5.3. Järjestöjen hyödyntäminen onnettomuuksien ehkäisyssä on tavoitteellista |  | *Järjestöfoorumin suunnittelu* | *Järjestökenttä* |  |
| 5.4. Teollisuuden ja elinkeinoelämän strateginen kumppanuusmalli on luotu vuoteen 2023 mennessä |  | *Elinkeinoelämän edustajien tapaamisen (syksy 2020) agendan suunnittelu* | *Elinkeinoelämän keskusliitto*  *Kaupan liitto*  *Keskuskauppakamari* |  |
| 6. Asiakasryhmien tarpeet tunnistetaan systemaattisesti ja pelastustoimi tuottaa tarpeisiin perustuen samankaltaista palvelua |  | *Seurantamekanismin ja vaikuttavuusindikaattoreiden kehittäminen* | *Asiakkaat*  *Pelastuslaitokset* |  |
| 6.1. Pelastuslaitokset tuottavat onnettomuuksien ehkäisyn palvelut samoilla kriteereillä |  | *Valvontasuunnitelman päivittämisen koordinointi* | *Pelastuslaitokset* |  |
| 6.2. Ikäihmisten ja maahanmuuttajien turvallisuuden tilannetietoa hyödynnetään systemaattisesti kansallisella ja paikallisella tasolla |  | *Valtakunnallisen analyysin pohdinta*  *Yhteisten toimintamallien kehittäminen* | *Vanhustyön keskusliitto*  *Maahanmuuttajajärjestöt*  *Maahanmuuttovirasto* |  |
| 7. Ihmiset ottavat vastuuta ja huolehtivat aktiivisemmin omasta sekä muiden turvallisuudesta |  | *Vaikuttavuusindikaattorien kehittäminen*  *Itsearvioinnin kehittämisen koordinointi* |  |  |
| 8. Välittämisen tunne lisääntyy ihmisten kuuluessa vahvemmin yhteisöihin |  | *Vaikuttavuusindikaattoreiden pohdinta*  *Ilmiön tunnistamisen edistäminen* | *Harrastusseurat*  *Kyläyhdistykset* |  |